પરીક્ષા શાંતિપૂર્ણ માહોલમાં અને વ્યવસ્થિત રીતે પૂર્ણ થાય માટે ગુજરાત શિક્ષણ બોર્ડ દ્રારા તમામ તૈયારી પૂર્ણ કરી લેવાઈ છે. તમામ પરીક્ષા કેન્દ્ર માટે કુલ 135 ઝોનની વ્યવસ્થા ગોઠવાઈ છે. રાજ્યમાં કુલ 1 હજાર 548 કેન્દ્રો પર પરીક્ષા લેવાશે. દરમિયાન ઉલ્લેખનીય છે કે મેઘાણીનગરમાં આવેલી ન્યૂ નવચેતન શાળાના વિદ્યાર્થીઓ માટે સરકારે ત્વરિત પગલાં લેતા તમામ વિદ્યાર્થીઓની ખાનગી વિદ્યાર્થી તરીકે પરીક્ષા આપવાની છૂટ આપી છે. તે તમામ 32 વિદ્યાર્થીઓને તેમની હોલ ટિકીટ અને રિસીપ્ટ આજે સાંજ સુધીમાં મળી જશે.